
ΑΠΟΦΑΣΕΙΣ 

Κοστολόγηση των δωρεάν διατιθέμενων συγγραμμά¬ 
των ατούς φοιτητές των Α.Ε.Ι. για το ακαδημαϊκό 


έτος 1998-1999. 1 

Κυρώσεις και διαδικασία επιβολής τους στα πλαίσια 
εφαρμογής της Κοινής Οργάνωσης Αγοράς των 
μεταποιημένων προϊόντων με βάση τα οπωροκη¬ 
πευτικά . 2 


Τροποποίηση της 197003/12.9.2000 Κοινής Απόφα¬ 
σης των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας, Οικο¬ 
νομικών και Γεωργίας «Εφαρμογή του Κοινοτικού 
Καθεστώτος Ενίσχυσης του Βαμβακιού και Μέτρα 


για τη Διασφάλισή του». 3 

Έγκριση χορήγησης έκτακτης οικονομικής ενίσχυσης 
στην Ομοσπονδία Οικοδόμων και Συναφών Επαγ¬ 
γελμάτων. 4 

Αναπροσαρμογή των εξόδων κηδείας των φορτ/τών 

του ΚΑΦ Λιμένων Χανίων - Σούδας. 5 

Αναπροσαρμογή της εφ’ άπαξ αποζημίωσης των 

φορτ/τών του ΚΑΦ Λιμένων Χανίων - Σούδας. 6 

Τροποποίηση συστατικής πράξης ιδίου Νομικού Προ¬ 
σώπου του Δήμου Σητείας Ν. Λασιθίου με την επω¬ 
νυμία «Δημοτική Φιλαρμονική Σητείας». 7 


ΑΠΟΦΑΣΕΙ Σ 

Αριθ. Φ. 12.1/Β3/3721 (1) 

Κοστολόγηση των δωρεάν διατιθεμένων συγγραμμάτων 
στους φοιτητές των Α. Ε. I. για το ακαδη μάίκό έτος 1998 
-1999. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Του άρθρου 23 του Νόμου 1268/1982 (ΦΕΚ 87/τ. 
Α/16.7.1982). 

β) Του άρθρου 3 του Νόμου 2174/93 (ΦΕΚ 210/τ. 
Α722.12.1993). 


γ) Του άρθρου 2 παράγραφος 3 του Νόμου 2233/94 
(ΦΕΚ 141 /τ.Α'/31.8.1994) 

δ) Του άρθρου 43 παράγραφος 9 του Νόμου 2413/96 
(ΦΕΚ 124/τ. Α'/17.6.1996) 

ε) Του άρθρου 3 του Νόμου 2454/96 (ΦΕΚ 7/τ. 
Α730.1.97) 

ζ) Της αριθμ. Φ. 141/Β3/1402/1984 (ΦΕΚ 159/τ. 
Β720.3.1984)υπουργικής απόφασης για την έκδοση και 
διακίνηση των διδακτικών βιβλίων των Α.Ε.Ι., όπως αυτή 
τροποποιήθηκε μεταγενέστερα και εφαρμόζεται μέχρι 
σήμερα. 

στ) Του άρθρου 29Α του Νόμου 1558/85, όπως αυτό 
προσετέθη με το άρθρο 27 του Νόμου 2081/1992 (ΦΕΚ 
154/γ. Α71992). 

η) Της αριθμ. Φ.12.1/Β3/5477/1993 (ΦΕΚ 951/Β/1993). 
θ) Της αριθμ. Φ12.1 /Β3/52/1995 (ΦΕΚ 3/Β/1995) υπουρ¬ 
γικής απόφασης. 

ι) Της αριθμ. Φ 12.1 /Β3/1138/1996 (ΦΕΚ 210/Β/1996) 
κοινής υπουργικής απόφασης 
ια) Της αριθμ. Φ. 12.1 /Β3/5708π.ε./97 (ΦΕΚ 64/Β/1997) 
κοινής υπουργικής απόφασης 
ιβ) Της αριθμ. Φ. 12.1 /Β3/4111 /1997 (ΦΕΚ 1010/Β/97) 
κοινής υπουργικής απόφασης 
ιγ) Της αριθμ. ΣΤ 5/16/1998 Υπουργικής απόφασης Με¬ 
ταβίβαση του δικαιώματος υπογραφής «Με εντολή 
Υπουργού στο Γενικό Γραμματέα, στους Ειδικούς Γραμ¬ 
ματείς ... κ.λπ.» (ΦΕΚ 284/1998 τ. Β') όπως αυτή συμπλη¬ 
ρώθηκε με την αριθμ. ΣΤ 5/32/1998 Υπουργική απόφαση 
(ΦΕΚ701/1998τ. Β'). 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου Ιιβτου προοιμίου (Φ 19.250, Κ.Α.Ε. 1123), απο¬ 
φασίζουμε: 

Α. Εγκρίνουμε την αγορά των παρακάτω αναφερομέ- 
νων συγγραμμάτων από το ελεύθερο εμπόριο, που προ- 
τάθηκαν από τις Γενικές Συνελεύσεις των τομέων για την 
δωρεάν διανομή τους στους φοιτητές των Α.Ε.Ι, για το 
ακαδημαϊκό έτος 1998 - 99 με την αναφερόμενη για κάθε 
αντίτυπο τιμή προσαυξημένη κατά 0% επί της τιμής κο¬ 
στολόγησης ακαδημαϊκού έτους 1997 - 98 ((*) εξαιρου- 
μένων των περιπτώσεων εκείνων που η νέα τιμή υπερβαί¬ 
νει το 70% της τιμής του ελευθέρου εμπορίου). 

Β. Εγκρίνουμε τηνπληρωμήτων υπ’αριθμ. Α διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία της 
παραγράφου Α ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 τηςΥ.Α. μεαριθμ. 
Φ. 141 /Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2000 
Με εντολή Υπουργού 

Ο Ειδικός Γραμματέας Πανεπιστημιακής Εκπαίδευσης 
ΔΙΟΝ. «ΛΑΔΗΣ 

□ 

Αριθ. 372547 (2) 

Κυρώσεις και διαδικασία επιβολής τους στα πλαίσια 
εφαρμογής της Κοινής Οργάνωσης Αγοράς των μετα¬ 
ποιημένων προϊόντων με βάση τα οπωροκηπευτικά. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπ’ όψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργά¬ 
νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεμάτων και οργανω¬ 
τικών θεμάτων» (ΦΕΚ 280 Α'). 

β) Του αριθμ. 1 παρ. 1,2,3, και 4 του Ν. 1338/1983 
«Εφαρμογή του κοινοτικού δικαίου» (ΦΕΚ 34 Α') όπως 
τροποποιήθηκε από το άρθρο 6 του Ν. 1440/1984 «Συμε- 
τοχή της Ελλάδος στο Κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύσε¬ 
ων, στο κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ70Α') και το άρθρο 65 του Ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» 
(ΦΕΚ 101 Α'). 

2. Την ανάγκη καθορισμού της διαδικασίας και των ορ¬ 
γάνων επιβολής των διοικητικών κυρώσεων που προβλέ- 
πονται για την εφαρμογή των Καν(ΕΚ) του Συμβουλίου 
729/70 (ί. 94), 2201/96 (Ι_ 297) και 2202/96 (Ι_ 297) όπως 
τροποποιούνται και ισχύουν. 

3. Την ανάγκη θέσπισης συμπληρωματικών διοικητικών 
κυρώσεων για την εφαρμογή των ανωτέρω κανονισμών. 


4. Τις διατάξεις του άρθρου 29 Α του Ν. 1558/1985 (Α 
137) όπως προστέθηκε με το άρθρο 27 του Ν. 2081/1992 
(Α154) πουαντικαταστάθηκεαπότο άρθρο 1 παρ. 2 ατού 
Ν. 2469/1997 (Α 38). Το γεγονός ότι από τις διατάξεις της 
παρούσας δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Με την παρούσα απόφαση: 

1. Καθορίζονται τα όργανα και η διαδικασία επιβολής 
των διοικητικών κυρώσεων που προβλέπονται στους Καν 
(ΕΕ) 2201/96 του Συμβουλίου «για την κοινή οργάνωση 
αγοράς στοντομέατων μεταποιημένων προϊόντων με βά¬ 
ση τα οπωροκηπευτικά», και2202/96του Συμβουλίου «πε¬ 
ρί καθεστώτος ενισχύσεως των παραγωγών ορισμένων 
εσπεριδοειδών», όπως τροποποιήθηκαν και ισχύουν, κα¬ 
θώς και στους Κανονισμούς της Επιτροπής και τις Υπουρ¬ 
γικές αποφάσεις που εκδίδονται σε εφαρμογή των κανο¬ 
νισμών αυτών (κοινή οργάνωση αγοράς βιομηχανικής το¬ 
μάτας, βιομηχανικών ροδάκινων, σταφίδων, ξηρών 
σύκων, λοιπών οπωροκηπευτικών προς μεταποίηση, 
εσπεριδοειδή προς χυμοποίηση). 

2. Θεσπίζονται συμπληρωματικές «διοικητικές» κυρώ¬ 
σεις με σκοπό την πρόληψη και την καταστολή ατασθα¬ 
λιών κατά την εφαρμογή της Κοινής Οργάνωσης Αγοράς 
(Κ.Ο.Α.) των ανωτέρω προϊόντων. 

Άρθρο 2 

1. Οι διοικητικές κυρώσεις που προβλέπονται στη νομο¬ 
θεσία του άρθρου 1 παραγ. 1 της παρούσας απόφασης, 
πληντων παραβάσεων που επισύρουν την κύρωση της μη 
χορήγησης κατανομής την επόμενη περίοδο και που επι¬ 
βάλλονται με την διαδικασία του άρθρου 4 της παρούσας, 
επιβάλλονται σε πρώτο βαθμό από τις επιτροπές που 
έχουν συσταθεί σε κάθε Νομαρχία σύμφωνα με το άρθρο 
3παραγ. 1 της απόφασής μας313312/25.1.1994 (ΦΕΚ52 
Β'/28.1.1994). Χρέη εισηγητή στις επιτροπές αυτές ασκεί 
ο αρμόδιος κατά περίπτωση τμηματάρχης της οικείας 
Δ/νσης Αγροτικής Ανάπτυξης). 

2. Όταν από τους ελέγχους που πραγματοποιούνται κα¬ 
τά την εφαρμογή της νομοθεσίας του άρθρου 1 παραγ. 1 
της παρούσας, διαπιστώνονται παραβάσεις, τα ελεγκτικά 
όργανα υποβάλλουν εμπεριστατωμένη έκθεση ελέγχου 
στην αρμόδια υπηρεσία της οικείας Δ/νσης Αγροτικής 
Ανάπτυξης της Νομαρχιακής Αυτ/σης η οποία εισηγείται 
στον πρόεδρο της Επιτροπής την επιβολή των προβλεπό- 
μενων κυρώσεων. Ο πρόεδρος συγκαλεί την επιτροπή 
εντός 10 εργάσιμων ημερών στην έδρα του Νομού. Η 
απόφαση της επιτροπής είναι πλήρως αιτιολογημένη, 
αναφέρει τις διατάξεις με βάση τις οποίες επιβάλλονται οι 
κυρώσεις και κοινοποιείται στον ενδιαφερόμενο. 

Στις συνεδριάσεις των επιτροπών καλείται ο ενδιαφε¬ 
ρόμενος ο οποίος αναπτύσσει την επιχειρηματολογία του 
ενώπιον της επιτροπής. 

3. Κατά της απόφασης επιτροπής της παραγ. 1 του πα¬ 
ρόντος άρθρου δύναται να ασκηθεί προσφυγή από τον 
ενδιαφερόμενο εντός προθεσμίας 10 εργάσιμων ημερών 
απάτην κοινοποίηση της απόφασης. Η προσφυγή κατατί¬ 
θεται στην αρμόδια υπηρεσία της οικείας Δ/νσης Αγροτι¬ 
κής Ανάπτυξης η οποία την αποστέλλει άμεσα μαζί με τα 
λοιπά στοιχεία του φακέλου στην αρμόδια Κεντρική Υπη¬ 
ρεσία του Υπουργείου Γεωργίας και εκδικάζεται σύμφω- 

να με τη διαδικασία του άρθρου 4 παραγ. 4 της παρούσας 
απόφασης. 

4. Ότανη αρμόδια υπηρεσία τηςΔ/νσης Αγροτικής Ανά¬ 
πτυξης της Νομαρχιακής Αυτ/σης διαπιστώνει από την 
έκθεση ελέγχου που υποβάλλεται σύμφωνα με την πα- 
ραγ. 2 του παρόντος άρθρου ότι η παράβαση αφορά πε¬ 
ριφέρεια μεγαλύτερη του Νομού, συντάσσει εμπεριστα¬ 
τωμένη εισήγηση και αποστέλλει άμεσα την υπόθεση μα¬ 
ζί με άλατα στοιχεία του φακέλου στην αρμόδια Κεντρική 
υπηρεσία του Υπουργείου Γεωργίας και οι κυρώσεις επι¬ 
βάλλονται σύμφωνα με τη διαδικασία του άρθρου 4 πα- 
ραγ. 2 της παρούσας απόφασης. 

Άρθρο 3 

Πέραν των προβλεπόμενων κυρώσεων στην νομοθεσία 
που αναφέρεται στο άρθρο 1 παραγρ. 1 της παρούσας 
απόφασης, θεσπίζονται και οι παρακάτω διοικητικές κυ¬ 
ρώσεις: 

1. Σε όσους δεν εξοφλούν την αξία της πρώτης ύλης 
στους δικαιούχους επιβάλλεται πρόστιμο ισόποσο μέχρι 
και διπλάσιο σε περίπτωση υποτροπής, του ποσού της 
διαπιστωθείσης μη εξοφλημένης αξίας της πρώτης ύλης. 

2. Σε όσους εξοφλούν την αξία της πρώτης ύλης εκ¬ 
πρόθεσμα επιβάλλεται πρόστιμο μέχρι ισόποσο της εκ¬ 
πρόθεσμης καταβολής, ανάλογα με τον χρόνο της καθυ¬ 
στέρησης. 

3. Σε όσους καταστρατηγούν καθ’ οιονδήποτε τρόπο 
την υποχρέωση της καταβολής της ελάχιστης τιμής πα¬ 
ραγωγού και αποδίδουν στους δικαιούχους μικρότερη τι¬ 
μή, επιβάλλεται πρόστιμο, ισόποσο μέχρι και διπλάσιο σε 
περίπτωση υποτροπής, του ποσού που διαπιστώνεται ότι 
οφείλεται μέχρι την εξασφάλιση της ελάχιστης τιμής πα¬ 
ραγωγού. 

4. Σε όσους εισέπραξαν ποσά ενίσχυσης και δεντα απο¬ 
δίδουν στους τελικούς δικαιούχους επιβάλλεται πρόστι¬ 
μο ισόποσο μέχρι και διπλάσιο σε περίπτωση υποτροπής 
του ποσού της ενίσχυσης που εισέπραξαν. 

5. Σε όσους αποδίδουν ποσά ενίσχυσης που εισέπρα¬ 
ξαν εκπρόθεσμα επιβάλλεται πρόστιμο μέχρι ισόποσο 
της εκπρόθεσμης καταβολής, ανάλογα με τον χρόνο της 
καθυστέρησης. 

Άρθρο 4 

1. Συστήνεται επιτροπή επιβολής κυρώσεων στην Κε¬ 
ντρική Υπηρεσία του Υπουργείου Γεωργίας η οποία απο- 
τελείται από τους προϊσταμένους: 

α) Της Γ ενικής Δ/νσης Φυτικής Παραγωγής 

β) Της Δ/νσης Μεταποίησης - Τυποποίησης και Ποιοτι¬ 
κού Ελέγχου Γ.Π. & Π. 

γ) Της Δ/νσης Νομοπαρασκευαστικού έργου και Νομι¬ 
κών Υποθέσεων 

δ) Της Δ/νσης Οπωρ/κών - Αμπελοοινικών και Βιομηχα¬ 
νικών προϊόντων με αναπληρωματικά μέλη τους νόμιμους 
αναπληρωτές τους. 

Πρόεδρος της επιτροπής ορίζεται ο προϊστάμενος της 
Γ ενικής Δ/νσης Φυτικής Παραγωγής του οποίου η ψήφος 
υπερισχύει σε περίπτωση ισοψηφίας. 

Χρέη γραμματέα της επιτροπής ασκεί υπάλληλος της 
Δ/νσης Μεταποίησης - Τυποποίησης και Ποιοτικού Ελέγ¬ 
χου ή της Δ/νσης Οπωρ/κών - Αμπελοοινικών και Βιομη¬ 


χανικών προϊόντων. Τα μέλη της επιτροπής και ο γραμμα¬ 
τέας, ορίζονται με απόφαση του Υπουργού Γ εωργίας. 

Χρέη εισηγητή ασκεί ο αρμόδιος κατά περίπτωση τμη- 
ματάρχης της Κεντρικής Υπηρεσίας του Υπουργείου Γ ε¬ 
ωργίας. 

2. Οι κυρώσεις που προβλέπονται στο άρθρο 3, οι κυ¬ 
ρώσεις για τις υποθέσεις που παραπέμπονται με τη διαδι¬ 
κασία της παραγ. 4 του άρθρου 2 της παρούσας απόφα¬ 
σης καθώς και η μη χορήγηση κατανομής σε περιπτώσεις 
παραβάσεων που την επισύρουν, επιβάλλονται σε πρώτο 
βαθμό από την επιτροπή της παραγ. 1 του παρόντος άρ¬ 
θρου. Όταν η αρμόδια υπηρεσία της Δ/νσης Αγροτικής 
Ανάπτυξης της Νομαρχιακής Αυτ/σης διαπιστώνει από 
την έκθεση ελέγχου που υποβάλλεται σύμφωνα με την 
παραγ. 2 του άρθρου 2 της παρούσας ότι η παράβαση 
εμπίπτει στις κυρώσεις του άρθρου 3, συντάσσει εμπερι¬ 
στατωμένη εισήγηση και αποστέλλει άμεσα την υπόθεση 
μαζί με όλα τα στοιχεία του φακέλου στην αρμόδια Κε¬ 
ντρική Υπηρεσία του Υπουργείου Γεωργίας. 

Για τις υποθέσεις αυτές (του άρθρου 3), καθώς και για 
τις υποθέσεις της παραγ. 4 του άρθρου 2 και στις περι¬ 
πτώσεις της μη χορήγησης κατανομής, η αρμόδια Κε¬ 
ντρική υπηρεσία εισηγείται στον πρόεδρο της επιτροπής 
της παραγ. 1 του παρόντος άρθρου την επιβολή των προ¬ 
βλεπόμενων κυρώσεων. 

Ο πρόεδρος συγκαλεί την επιτροπή εντός 10 εργάσι¬ 
μων ημερών στο Υπουργείο Γ εωργίας. 

Η απόφαση της επιτροπής είναι πλήρως αιτιολογημένη, 
αναφέρει τις διατάξεις με βάση τις οποίες επιβάλλονται οι 
κυρώσεις και κοινοποιείται στον ενδιαφερόμενο. Στις συ¬ 
νεδριάσεις της επιτροπής καλείται ο ενδιαφερόμενος ο 
οποίος αναπτύσσει την επιχειρηματολογία του ενώπιον 
της Επιτροπής. 

3. Κατά απόφασης της επιτροπής της παραγ. 1 του πα¬ 
ρόντος άρθρου δύναται να ασκηθεί προσφυγή από τον 
ενδιαφερόμενο εντός προθεσμίας 10 εργάσιμων ημερών 
από την κοινοποίηση της απόφασης. 

Η προσφυγή κατατίθεται στην αρμόδια Κεντρική υπη¬ 
ρεσία του Υπουργείου Γεωργίας και εκδικάζεται σύμφω¬ 
να με την διαδικασία του άρθρου 5 της παρούσας από¬ 
φασης. 

4. Οι προσφυγές που υποβάλλονται σύμφωνα με την 
διαδικασία της παραγ. 3 του άρθρου 2 της παρούσας εκ- 
δικάζονται σε δεύτερο βαθμό από την επιτροπή της πα- 
ραγ. 1 του παρόντος άρθρου. 

Η αρμόδια Κεντρική υπηρεσία εισηγείται στον πρόεδρο 
την σύγκληση της επιτροπής και την εκδίκαση της υπόθε¬ 
σης καθώς και τους λόγους επιβολής των προβλεπόμε¬ 
νων κυρώσεων. 

Ο πρόεδρος συγκαλεί την επιτροπή στο Υπουργείο Γ ε¬ 
ωργίας εντός 15 εργάσιμων ημερών από την υποβολή της 
υπόθεσης στην αρμόδια Κεντρική υπηρεσία του Υπουρ¬ 
γείου Γεωργίας. 

Η απόφαση αυτή της επιτροπής που εκδίδεται σε δεύ¬ 
τερο βαθμό είναι τελεσίδικη, πλήρως αιτιολογημένη, ανα¬ 
φέρει τις διατάξεις στις οποίες στηρίζεται και κοινοποιεί¬ 
ται στον ενδιαφερόμενο. 

Άρθρο 5 

Οι προσφυγές που υποβάλλονται κατά την παραγ. 3 του 

άρθρου 4 της παρούσας απόφασης εκδικάζονται σε δεύ¬ 
τερο βαθμό από επιτροπή που συστήνεται στο Υπουργείο 
Γεωργίας και αποτελείται από: 

α) Το Γενικό Γραμματέατου Υπουργείου στην αρμοδιό¬ 
τητα του οποίου υπάγεται ο τομέας Φυτικής Παραγωγής, 
ως πρόεδρο. 

β) Τον προϊστάμενο της Γενικής Δ/νσης Διαχείρισης 
Αγορών γεωργικών προϊόντων. 

γ) Τον προϊστάμενο της Γενικής Δ/νσης Διοικητικής 
υποστήριξης, με αναπληρωματικά μέλη τους νόμιμους 
αναπληρωτές τους. 

Χρέη Γραμματέα της Επιτροπής ασκεί τμηματάρχης 
της Δ/νσης Μεταποίησης-Τυποποίησης και Ποιοτικού 
Ελέγχου ή της Δ/νσης Οπωρ/κών-Αμπελοοινικών και Βιο¬ 
μηχανικών προϊόντων. Τα μέλη της επιτροπής και ο γραμ¬ 
ματέας ορίζονται με απόφαση του Υπουργού Γεωργίας. 

Χρέη εισηγητή στην επιτροπή ασκεί ο αρμόδιος κατά 
περίπτωση Διευθυντής της Κεντρικής υπηρεσίας του 
Υπουργείου Γεωργίας. 

Η αρμόδια Κεντρική υπηρεσία στην οποία έχει κατατεθεί 
η προσφυγή εισηγείται στον πρόεδρο της επιτροπής του 
παρόντος άρθρου την εκδίκαση της υπόθεσης καθώς και 
τους λόγους επιβολής των προβλεπόμενων κυρώσεων. 

Ο πρόεδρος συγκαλεί την επιτροπή στο Υπουργείο Γε- 
ωργίας εντός 15 εργάσιμων ημερών από την υποβολή της 
προσφυγής στην αρμόδια Κεντρική υπηρεσία. 

Η απόφαση αυτή της Επιτροπής που εκδίδεται σε δεύ¬ 
τερο βαθμό είναι τελεσίδικη, πλήρως αιτιολογημένη, ανα¬ 
φέρει τις διατάξεις στις οποίες στηρίζεται και κοινοποιεί¬ 
ται στον ενδιαφερόμενο. 

Άρθρο 6 

Η τυχόν άσκηση θεραπείας κατά των αποφάσεων των 
επιτροπών επιβολής κυρώσεων της παρούσας απόφα¬ 
σης δεν αναστέλλει την εκτέλεσή τους. 

Τα πρόστιμα που επιβάλλονται με την παρούσα απόφα¬ 
ση βεβαιώνονται ως δημόσια έσοδα υπέρ του τακτικού 
προϋπολογισμού και εισπράττονται κατά τις διατάξεις 
του κώδικα είσπραξης Δημοσίων Εσόδων. Οι λεπτομέρει¬ 
ες εφαρμογής της παρούσας απόφασης καθορίζονται με 
απόφαση του Υπουργού Γεωργίας. 

Η απόφασή μας αριθ. 334672/7.4.1995 (ΦΕΚ 300 
Β'/18.4.1995) καταργείται. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 30 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΑΝΩΜΕΡΙΤΗΣ 

□ 

Αριθ. 204166 (3) 

Τροποποίηση της 197003/12.9.2000 Κοινής Απόφασης των 
Υπουργών Εσωτερικών, Δημόσιας Διοίκησης καιΑποκέ- 
ντρωσης, Εθνικής Οικονομίας, Οικονομικών και Γεωρ¬ 
γίας «Εφαρμογή του Κοινοτικού Καθεστώτος Ενίσχυ¬ 
σης του Βαμβακιού και Μέτρα για τη Διασφάλισή του». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 και του άρθρου 27 του Ν. 


992/79 «περί οργανώσεως των διοικητικών υπηρεσιών δια 
την εφαρμογή της Συνθήκης προσχωρήσεως της Ελλά¬ 
δας εις την Ευρωπαϊκή Κοινότητα και ρυθμίσεως συνα¬ 
φών θεσμικών και οργανωτικών θεμάτων» (ΦΕΚ Α' 
280/21.12.1979). 

β. Του άρθρου 1 (παρ. 1, 2, 3 και 4) του Ν. 1338/1983 
«εφαρμογή του κοινοτικού δικαίου (ΦΕΚ Α 34/17.3.1983) 
όπωςτροποποιήθηκεμετοάρθροβτου Ν. 1440/84 «Συμ¬ 
μετοχή της Ελλάδος στο κεφάλαιο της Ευρωπαϊκής Κοι¬ 
νότητας Άνθρακος καιΧάλυβος και του Οργανισμού Εφο¬ 
διασμού ΕΥΒΑΤΟΜ» (ΦΕΚΑ'70) και του άρθρου 65 του Ν. 
1892/1990 Α/101). 

γ. Τον Καν. (ΕΟΚ) 1201/1989 όπως τροποποιήθηκε και 
ισχύει. 

δ. Τον Καν. (ΕΟΚ) 729/1970 (1.94 σελ. 13) όπως τροπο¬ 
ποιήθηκε και ισχύει. 

ε. Τον Καν. (ΕΟΚ) 3508/92 Ολοκληρωμένου Συστήμα¬ 
τος Διαχείρισης και Ελέγχου (ΟΣΔΕ). 

στ. Το Ν.Δ. 3853/58 περί Οργανισμού Βάμβακος. 

ζ.Την Υπ. Απόφαση 18451/16.9.96 ανάθεση ελέγχων 
στον Οργανισμό Βάμβακος. 

2. Την αριθμ. 197003/12.9.2000 (ΦΕΚ 1141/12.9.2000) 
Κοινή Απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας, Οικο¬ 
νομικών και Γεωργίας και ειδικότερα τις διατάξεις, σύμ¬ 
φωνα με την οποία ορίζεται το ανώτατο ποσοστό υγρα¬ 
σίας σύσπορου βάμβακος που εισέρχεται στο εκκοκκι¬ 
στήριο για παράδοση σε 15%. 

3. Την διάταξη της παραγρ. 8 του άρθρου 10 της ως άνω 
1970003/12.9.2000 Κοινής Υπουργικής Απόφασης, σύμ¬ 
φωνα με την οποία σε περίπτωση εξαιρετικά δυσμενών 
καιρικών συνθηκών κατά το στάδιο της συλλογής και πα¬ 
ράδοσης σύσπορου βάμβακος δύναται ο Υπουργός Γε¬ 
ωργίας να τροποποιήσει διατάξεις της ανωτέρω απόφα¬ 
σης. 

4. Το γεγονός ότι δημιουργήθηκαν εξαιρετικά δυσμε¬ 
νείς καιρικές συνθήκες, με τις ραγδαίες βροχοπτώσεις 
που πλήττουν τη χώρα κατά το πρώτο 10ήμεροτου Οκτω¬ 
βρίου του 2000, εξαιτίας των οποίων το ποσοστό υγρα¬ 
σίας του σύσπορου βάμβακος υπερέβη το ποσοστό του 
15% που ορίζεται στην Κ.Υ.Α., αποφασίζουμε: 

1. Τροποποιούμε τις διατάξεις της αριθμ. 197003/ 
12.9.2000 Κοινής Υπουργικής Απόφασης ως προς το ανώ¬ 
τατο επιτρεπόμενο ποσοστό υγρασίας σύσπορου βάμβα¬ 
κος που παραδίδεται στα εκκοκκιστήρια, το οποίο προσω¬ 
ρινά από 15% ορίζεται σε 17% για όσο χρονικό διάστημα 
κριθεί ότι διατηρούνται οι δυσμενείς καιρικές συνθήκες 
που επιβάλλουν την ανωτέρω αύξηση του ποσοστού. 

2. Η ως άνω τροποποίηση ισχύει μέχρι την έκδοση νέας 
απόφασής μας. 

3. Κατά τα άλλα, παραμένουν σε ισχύ όσα περιλαμβά¬ 
νονται στην παραπάνω Υπουργική Απόφαση 
197003/12.9.2000. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Οκτωβρίου 2000 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

Αριθ.ΦΙΙ 50408 (4) 

Έγκριση χορήγησης έκτακτης οικονομικής ενίσχυσης 
στην Ομοσπονδία Οικοδόμων και Συναφών Επαγγελ¬ 
μάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
Νομικών Προσώπων και άλλες διατάξεις». 

2. Το με αριθ. 18271/12.8.2000 έγγραφο του ΟΈΈ. με 
το οποίο μας υποβλήθηκε απόσπασμα πρακτικού της με 
αριθ. 30/25.7.2000 συνεδρίασης του Διοικητικού του 
Συμβουλίου. 

3. Την εγγραφή πίστωσης στον Κ.Α.Ε. του προϋπολογι¬ 
σμού του ΟΈΈ. έτους 2000, για την προκαλούμενη δα¬ 
πάνη (άρθρο 27 Ν. 2081/1992, άρθρο 29Α του Ν. 
1558/1985 και άρθρο 1 του Ν. 2469/1997). Η δαπάνη αυ¬ 
τή θα βαρύνει τον κρατικό προϋπολογισμό. 

4. Την αριθ. 80027/9.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
610/Β/9.5.2000), αποφασίζουμε: 

Εγκρίνουμε την απόφαση του Δ.Σ. του ΟΈΈ. που ελή- 
φθη κατά την αριθμ. 30/25.7.2000 συνεδρίασή του, σχετι¬ 
κά με την καταβολή οικονομικής ενίσχυσης ποσού τριών 
εκατομμυρίων πεντακοσίων χιλιάδων (3.500.000) δρχ. 
στην Ομοσπονδία Οικοδόμων και Συναφών Επαγγελμά¬ 
των Ελλάδος, για τη διοργάνωση Ημερίδας. 

Η καταβολή του ανωτέρου ποσού στην Ομοσπονδία θα 
πραγματοποιηθεί μετά την υποβολή των σχετικών παρα¬ 
στατικών στοιχείων στον ΟΈΈ. 

Η δαπάνη αυτή η οποία βαρίνει τον Κ.Α.Ε. 2522Ζ του 
προϋπολογισμού του ΟΈΈ. έτους 2000 δε βαρύνει τον 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2000 

Ο ΥΦΥΠΟΥΡΓΟΣ 

X. ΠΡΩΤΟ Π ΑΠ ΠΑΣ 

□ 

Αριθ. Τ.Τ. 8116 (5) 

Αναπροσαρμογή των εξόδων κηδείας των φορτ/τώντου 
ΚΑΦ Λιμένων Χανίων - Σούδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 24 του ισχύοντος κανονι¬ 
σμού ΚΑΦ Λιμένων Χανίων - Σούδας όπως τελευταία τρο¬ 
ποποιήθηκε με την 12909/2.11.98 απόφαση Γενικού 
Γραμματέα Περιφέρειας Κρήτης. 

2. Τις διατάξεις του Β.Δ. 179/70 «περί μεταβιβάσεως αρ¬ 
μοδιοτήτων εις τους Νομάρχες και Επιθεωρητές Εργα¬ 
σίας. 

3. Το αρθ. 1 παρ. 2 Ν. 2503/97 (ΦΕΚ 107/Α) «Διοίκηση και 
Οργάνωση της Περιφέρειας κ.λπ.». 


4. Το αριθ. 976/16.3.2000 πρακτικό του ΚΑΦ Λιμένων 
Χανίων - Σούδας με το οποίο προτείνεται τροποποίηση 
του άρθρου 24 του κανονισμού του ΚΑΦ Χανίων - Σούδας 
«περί αναπροσαρμογής των εξόδων κηδείας των 
φορτ/των». 

5. Το αριθ. 10821/16.6.2000 έγγραφο του Υπουργείου 
Εργασίας και Κοινωνικών Ασφαλίσεων σύμφωνα με το 
οποίο εγκρίνεται η αναπροσαρμογή των εξόδων κηδείας 
των φορτ/των του ΚΑΦ Λιμένων - Σούδας, αποφασίζουμε: 

Τροποποιούμε το άρθρο 24 του ισχύοντος κανονισμού 
λειτουργίας διοίκησης παροχώντου ΚΑΦ Λιμένων Χανίων 

- Σούδας ως εξής: 

Σε περίπτωση θανάτου φορτ/τού εφοδιασμένου δια βι¬ 
βλιαρίου επαγγελματ. ταυτότητος της ΕΡΦΛ Χανίων - 
Σούδας και ανεξάρτητης εάν οι δικαιοδόχοι τούτου δικαι¬ 
ούνται της λόγω θανάτου εφάπαξ αποζημιώσεως, κατα¬ 
βάλλεται βοήθημα δια έξοδα κηδείας μέχρι ποσού δραχ¬ 
μών διακοσίων ογδόντα χιλιάδων (280.000). 

Τοποσό τούτο καταβάλλεται εις την οικογένεια του θα- 
νόντος ή τους επιμεληθέντας της κηδείας του. Δια την 
αναπροσαρμογή του ποσού των εξόδων κηδείας του ΚΑΦ 
Λιμένων Χανίων - Σούδας δεν προκαλείται δαπάνη σε βά¬ 
ρος του κρατικού προϋπολογισμού, αλλά βαραίνει τον 
Κ.Α. 0634 του προϋπολογισμού του ΚΑΦ Λιμένων Χανίων 

- Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 21 Σεπτεμβρίου 2000 

Ο Γ ενικός Γ ραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

□ 

Αριθ. 8116 Τ.Τ. (6) 

Αναπροσαρμογή της εφ’ άπαξ αποζημίωσης των 
φορτ/τών του ΚΑΦ Λιμένων Χανίων - Σούδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 19 παρ. 2 του ισχύοντος κα¬ 
νονισμού ΚΑΦ Λιμένων Χανίων - Σούδας όπως τελευταία 
τροποποιήθηκε με την 6508/24.6.99 απόφαση Περιφέρει¬ 
ας Κρήτης. 

2. Το αριθμ. 976/16.3.2000 πρακτικό του ΚΑΦ Λιμένων 
Χανίων - Σούδας με το οποίο προτείνεται η αναπροσαρ¬ 
μογή της εφ’ άπαξ αποζημίωσης στους Λιμενεργάτες που 
αποχωρούν από το επάγγελμα για τους εις αυτό αναφε- 
ρόμενους λόγους. 

3. Το αριθμ.10821/16.6.2000 έγγραφο του Υπουργείου 
Εργασίας και Κοιν. Ασφαλίσεων με το οποίο εγκρίνεται η 
αύξηση της εφ’ άπαξ αποζημίωσης. 

4. Το αριθμ. 1 παρ. 2 Ν. 2503/97 (ΦΕΚ 107/Α) Διοίκηση 
και Οργάνωση της Περιφέρειας κ.λπ., αποφασίζουμε: 

Τροποποιούμε την παρ. 2 του αριθμ.19 του ισχύοντος 
κανονισμού λειτουργίας διοίκησης παροχώντου ΚΑΦ Λι¬ 
μένων Χανίων - Σούδας και αυξάνουμε την εφ’ άπαξ απο¬ 
ζημίωση που ισχύει σήμερα ως εξής: 

Για τα δέκα (10) πρώτα έτη συμμετοχής στο ΚΑΦ 
1.141.534 δρχ. 

Για κάθε έτος συμμετοχής από το ενδέκατο (11ο) μέχρι 
και το εικοστό (20ο) 150.090 δρχ. για κάθε έτος συμμετο¬ 
χής από το εικοστό πρώτο (21ο) μέχρι και το τριακοστό 

(30ο) 200.824 δρχ.και για κάθε έτος συμμετοχής πέραν 
του τριακοστού (30ου) 190.256. 

Το ανώτατο όριο της εφ’ άπαξ αποζημίωσης δεν δύνα- 
ται να υπερβαίνει το ποσόν των 5.601.954 δρχ. Κλάσμα 
έτους πλέοντων 6 μηνών θεωρείται πλήρες έτος. Από την 
αναπροσαρμογή της εφ’ άπαξ αποζημίωσης των 
φορτ/των του ΚΑΦ Λιμένων Χανίων - Σούδας δεν προκα- 
λείται - δαπάνη σε βάρος του κρατικού προϋπολογισμού 
αλλά βαρύνειτον Κ.Α.0631 του προϋπολογισμού των ΚΑΦ 
Λιμένων Χανίων-Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 21 Σεπτεμβρίου 2000 

Ο Γενικός Γραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

□ 

Αριθ. Οικ. 7998 (7) 

Τροποποίηση συστατικής πράξης ιδίου Νομικού Προσώ¬ 
που του Δήμου Σητείας Ν. Λασιθίου με την επωνυμία 
«Δημοτική Φιλαρμονική Σητείας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Τις διατάξεις του Ν. 2503/97 «Διοίκηση, στελέχωση, 
οργάνωση της Περιφέρειας, ρύθμιση θεμάτωνγιατηνΤο- 
πική Αυτοδιοίκηση και άλλες διατάξεις». 

3. Την αριθμ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γραμματέα» αποφάσεων, εγγράφων, και άλλων πρά¬ 
ξεων στον Γενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γραφείωντων 
Υπηρεσιών της Περιφέρειας». 


4. Το από 17.10.53 Β.Δ. (Φ.Ε.Κ. 333/τ. Β /16.11.53) με το 
οποίο συστήθηκε στο Δήμο Σητείας ίδιο Νομικό Πρόσω¬ 
πο με το όνομα «Δημοτική Φιλαρμονική Σητείας» όπως 
τροποποιήθηκε με το αριθμ. 800/9.7.81 Π.Δ. και την 
14281/1.2.95 απόφαση του Περιφερειακού Διευθυντή 
Λασιθίου. 

5. Την αρ. 401/99 απόφαση του Δ. Σ. Σητείας με την 
οποία τροποποιείται η συστατική πράξη της Δημοτικής 
Φιλαρμονικής όπως ισχύει ως προς την ετήσια επιχορή¬ 
γησή του από το Δήμο Σητείας, αποφασίζουμε: 

Τροποποιούμε το από 17.10.53 Β.Δ. (Φ.Ε.Κ. 333/τ. 
Β'/16.11.53) με το οποίο συστήθηκε στο Δήμο Σητείας ίδιο 
Νομικό Πρόσωπο με την επωνυμία «Δημοτική Φιλαρμονι¬ 
κή Σητείας» όπως τροποποιήθηκε με το αριθμ. 800/9.7.81 
Π.Δ. καιτην 14281/1.2.95 απόφασή μας, όπως παρακάτω: 

Άρθρο μόνο 
Παρ.3 

Πόροι του Νομικού Προσώπου είναι: 

Α) Ετήσια επιχορήγηση του Δήμου Σητείας δεκαπέντε 
εκατομμυρίων δραχμών (15.000.000). 

Κατά τα λοιπά ισχύει το από 17.10.53 Β.Δ. όπως τροπο¬ 
ποιήθηκε με το αριθμ. 800/9.7.81 Π.Δ. και την 
14281/1.2.95 απόφαση του Περιφερειακού Διευθυντή 
Λασιθίου. 

Από τις διατάξεις της απόφασης αυτής προκαλείται δα¬ 
πάνη η οποία θα βαρύνει τον προϋπολογισμό του Δήμου 
Σητείας ύψους δεκαπέντε εκατομμυρίων δραχμών 
(15.000.000) ετησίως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άγιος Νικόλαος, 9 Οκτωβρίου 2000 

Με εντολή Γενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
β-ιηειΜ: ννθβηΐ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041)597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































